Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság a választási eljárásról szóló 1997. évi C. törvény (a továbbiakban: Ve.) 144/A. §
Paragraph Index: 434

(4) bekezdésében írt a helyi népszavazás kitûzésére irányadó határidõk alkalmazásával kapcsolatban az alábbi állásfoglalást adja ki. A Ve. 4. §-ának (1) bekezdése szerint „a választást legkésõbb 60 nappal a szavazás napja elõtt kell kitûzni. A választást úgy kell kitûzni, hogy a szavazás napja ne essen nemzeti ünnepre vagy a Munka Törvénykönyve szerinti munkaszüneti napra, illetve az azokat megelõzõ vagy követõ napra”. A Ve. 141. §-a alapján „a népszavazás idõpontját a képviselõ-testület, illetõleg a fõvárosi, megyei közgyûlés (...) a népszavazás elrendelésével egyidejûleg tûzi ki, az attól számított négy hónapon belüli idõpontra”. Az Országos Választási Bizottság megállapítja, hogy a Ve. 141. §-ában foglalt szabály speciális rendelkezés, amely azonban nem helyettesíti, hanem kiegészíti a Ve. 4. §-ában foglalt általános rendelkezést. A helyi népszavazás kitûzése során mindkét szabályra figyelemmel kell lenni, hiszen a Ve. 4. §-a a népszavazás legkorábbi lehetséges idõpontját határozza meg, a Ve. 141. §-a pedig a legkésõbbit, Így a helyi népszavazást a Ve. idézett rendelkezései alapján legfeljebb négy hónapon belüli idõpontra, az elrendeléstõl számított legkevesebb 60 napra kell kitûzni. Dr. Szigeti Péter s. k., az Országos Választási Bizottság elnöke”

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes